
Հանրահայտ կինոռեժիսոր Էմիր Կուստուրիցան, որը նախագահում է Սանկտ Պետերբուրգի միջազգային կինոփառատոնը, խոստացել է 2014թ. հոկտեմբերին նոր աշխատանք ներկայացնել: Այս մասին նա  հայտարարել է  կինոփառատոնի շրջանակներում կայացած մամուլի ասուլիսում:


Կուստուրիցան աշխատում է «Սերը և պատերազմը» վերնագրով նոր ֆիլմի վրա, որում հանդիսատեսը հնարավորություն կունենա գնահատել նրա ոչ միայն ռեժիսորական, այլև դերասանական աշխատանքը:


 Ֆիլմում ներկայացված է հերոսի կյանքը պատերազմի երեք տարբեր ժամանակահատվածներում:


«Հուսով եմ, որ նոր կինոնկարը, որով ես կվերադառնամ կինոփառատոն, իմ ստեղծագործական կյանքի նոր սկիզբը կլինի»,- ասել է հանրահայտ ռեժիսորը:
